Nang pinggir Dukuh Penceng onok gunung cilik sing terkenal angker. Bedo karo gunung-gunung liyane sing duwe jeneng, gunung iki gak duwe jeneng. Yo gak kaget sih sakjane, polahe yo gunung sithok iki gak duwe emak bapak dadi gak onok sing ngewehi jeneng (???). Gak onok wong Dukuh Penceng sing wani nyedak opo maneh moro nang gunung iki. Lek jare crito sih nang kunu onok dukun santet sing sakti mandraguna. Dukun Brotolono jenenge, lek pingin disingkat yo DeBe (Pokok gak DoBol ae. Ampun Mbah, guyon hehe *langsung sungkem, wedi kualat*). Sik manut crito-crito wong Dukuh Penceng, Dukun Brotolono iki senengane nguntal curut (sakjane lak enak sih, iso dikongkon ngilangi hama tikus sing biasa nyerang sawah). Rambute gondrong meh ndemok lemah. Motone blalak-blalak koyok kate coplok soko ndase (Ampun maneh Mbah, wong sakti di-ndas-ndasno rek *sungkem maneh*).
